《初冬返里留别荔乡三弟》
清代·郑方城

岁岁言归始得归，朝来渐觉长寒威。乌巢早待三秋过，雁陈初寒两地飞。

搔首可堪疏客鬓，登车直欲湿征衣。须臾且立浑无语，相对终难手一挥。

作者简介：福建建安人，字则望，号石幢。郑方坤兄。雍正十一年进士。乾隆间任四川新繁知县，有惠政。以蜀闱磨勘罢官，旋受聘主锦江书院，逾年卒。工诗文。有《燥吻集》、《绿痕书屋诗稿》、《行炙集》等。